tomron87/hebrew-wikipedia-sentences-corpus huggingface dataset:
בנוסף לדיווח זה, הועלתה גם השערה כי מתנהל משא ומתן על הפקת עיבוד קולנועי על פי המחזמר וכי לליהוק התפקידים הראשיים מיועדות מנזל וצ'נוות' או ליאה מישל ואיימי אדמס, בעוד שלכתיבת התסריט ישובו הולצמן ושוורץ ולמלאכת בימוי העיבוד הקולנועי נשקלים הבמאים ג'יי ג'יי אברמס, רוב מרשל, ג'יימס מנגולד וראיין מרפי.
בשנת 2024, נמסר כי הולצמן תקבל קרדיט כתסריטאית יחידה.
עם זאת, באוגוסט 2024, נקבע על ידי איגוד התסריטאים של אמריקה כי התסריט נכתב על ידי הולצמן בשיתוף פעולה עם התסריטאית דנה פוקס, וכי לתסריט נתווסף חומר ספרותי נלווה על ידי התסריטאי קרייג מאזין.
במאי 2017, הצהיר שוורץ שהסרט יכלול "לפחות" שני שירים חדשים.
ב-31 באוגוסט 2018, החליטה "סרטי יוניברסל" להשהות את הפקת הסרט והעניקה לעיבודו הקולנועי של המחזמר "קאטס" את תאריך עלייתו המקורי של הסרט לאקרנים.
ב-8 בפברואר 2019, הכריזה "סרטי יוניברסל" על תאריך הפצה חדש – 22 בדצמבר 2021. עם זאת, ב-1 באפריל 2020, השהתה "סרטי יוניברסל" שוב את הפקת הסרט שוב לאחר שנאלצה לשנות את תאריכי עליית סרטיה השונים לאקרנים בעקבות התפרצות מגפת הקורונה בארצות הברית.
ב-20 באוקטובר 2020, הוכרז שדאלדרי עזב את הפקת הסרט עקב אי-זמינותו לאחר השהייתה.
ב-2 בפברואר 2021, הוכרז כי את דאלדרי יחליף ג'ון מ.
ביוני 2022, אישר צ'ו כי על עיצוב ההפקה יהיה אמון נייתן קראולי.
המלהק ברנרד טלסי, שהיה אחראי על ליהוק צוות השחקנים המקורי של המחזמר בברודוויי בשנת 2003, ניהל את תהליך הליהוק לעיבוד הקולנועי.
דרישת ההפקה בראשות הבמאי ג'ון מ.
צ'ו והמפיק מארק פלאט הייתה שכל המועמדים לתפקידים הראשיים יעברו תהליך אודישנים מלא, ללא קשר להישגיהם הקודמים או לפרסים בהם זכו.
תהליך הליהוק לסרט התמקד במציאת שחקנים בעלי יכולות משחק ושירה משולבות, בשונה מהדגש המרכזי על יכולת ווקאלית הנהוג בהפקות תיאטרון.
בנובמבר 2021, נמסר על ליהוקן של אריאנה גרנדה וסינתיה אריבו לגילום דמויותיהן של גלינדה ואלפבה, בהתאמה.
גרנדה נבחרה לגלם את דמותה של גלינדה לאחר שעבדה עם מאמנים קוליים כדי להתאים את סגנון שירתה לדמות ואריבו נבחרה לגלם את דמותה של אלפבה בזכות השילוב בין יכולותיה הקוליות לבין היכולת להפגין פגיעות ורגש בתפקיד.
גרנדה ביצעה בעבר את "The Wizard and I", שיר מתוך המחזמר בספיישל "Wicked 15th Anniversary" של רשת "NBC"; בעוד שאריבו ביצעה בעבר את הקטע "I Couldn't Be Happier", מתוך השיר "Thank Goodness" בספיישל "Wicked in Concert".
עוד דווח כי גרנדה נבחנה חמש פעמים לגילום דמותה של גלינדה, וכי מועמדת נוספת לתפקיד הייתה דאב קמרון.
ב-21 בספטמבר 2022, נמסר על ליהוקו של ג'ונתן ביילי לגילום דמותו של פיירו; ליהוקו של ביילי התאפשר רק בעקבות שינויים בלוחות הזמנים שנגרמו בשל מגפת הקורונה, שכן קודם לכן הוא היה מחויב לפרויקטים אחרים.
מועמדים נוספים לגילום הדמות היו ראיין מקארתן (שאף גילם את הדמות בין השנים 2018–2019 בתיאטראות ברודוויי) והאחים ניק וג'ו ג'ונאס.
באוקטובר 2022, נמסר כי השחקן ג'ף גולדבלום נמצא במשא ומתן על גילום דמותו של הקוסם.
רק בתחילת דצמבר 2022, אושר דבר ליהוקו של גולדבלום, לצד ליהוקם של אית'ן סלייטר, מישל יאו, מריסה בוד, בואן יאנג, ברונווין ג'יימס, קיילה סטל, אהרון תאו וקולין מייקל קרמייקל לצוות השחקנים.
באפריל 2024, נחשף במהלך כנס הסינמקון 2024 כי לגילום דמותו של ד"ר דילמונד לוהק פיטר דינקלג'.
על ההכנה לגילום דמותה של אלפבה, הצהירה אריבו בריאיון ל"וראייטי": אריבו אף הצהירה כי מתקיימים דיונים על הפקת הסרט, ובמיוחד על עיצוב ההפקה וסגנונו הוויזואלי, תוך אישור כי על עיצוב התלבושות הופקד מעצב התלבושות פול טאזוול.
אריבו אף ציינה כי ביקשה מטזוול לכלול בעיצוב תלבושתה של אלפבה כמכשפה המרשעת מן המערב תחושה הנובעת מבגדי ז'אן-פול גוטייה בשילוב תחושה של "עולם חדש, סוג של העידן המוזהב".
בנוסף לכך, תרמה אריבו לעיצוב חלקים אחרים בדמותה של אלפבה, בעיקר לעיצוב שיערה וציפורניה:
באודישן הראשון שלה, שרה גרנדה ארבעה שירים: "No One Mourns the Wicked", "Popular", "Wizard and I." ו-"Defying Gravity"; בעוד שבאודישן החוזר היא התמקדה רק בשיריה של גלינדה וכללה גם סצנות עם דיאלוגים.
במבחן המסך הסופי שלה, היא נבחנה לצד שתי שחקניות שונות היו מועמדות לגילום דמותה של אלפבה, אך אף אחת מהן לא הייתה אריבו.
בפברואר 2025, חשף לין-מנואל מירנדה כי הוא פנה לצ'ו בבקשה לקבל תפקיד בסרט, לאחר שעבדו יחד על הפקת סרט המוזיקלי "שכונה על הגובה" משנת 2021, אך לבסוף לא לוהק.
צ'ו נימק את הסירוב ללהקו בטענה שליהוקו של מירנדה היה מסיח את דעתם של קהל הצופים.
ביולי 2021, סטיבן שוורץ ציין כי צילומי הסרט עתידים להתקיים באטלנטה מאוחר יותר באותה שנה, אך באוקטובר 2021, נמסר כי צילומי הסרט יתקיימו ביוני 2022 בבריטניה.
עוד דווח כי העיכוב נועד לאפשר את האופטימיזציה ואת יעילותה של הפקת הסרט כהפקה הראשונה שתצולם באולפני "Sky Studios Elstree" החדשים.
באוגוסט, נמסר כי על צילומי הסרט תופקד אליס ברוקס, שעבדה בעבר עם צ'ו על הסרט המוזיקלי "שכונה על הגובה".
ב-26 באפריל 2022, הכריז צ'ו כי הסרט יצולם בשני חלקים, ועל כך הצהיר:
ביוני 2022, הוסיף סטיבן שוורץ על החלטה זו, לצד אישור כי לאחד משני החלקים ייכתב שיר חדש:
ב-9 בדצמבר 2022, אישר צ'ו באמצעות חשבונו הפרטי בטוויטר כי צילומי הסרט החלו.
ב-23 בספטמבר 2022, הוגשה הצהרת תכנון עבור תמיכה בבקשת תכנון מטעם "Western Sky Limited", בה צוין כי יתקיימו צילומי חוץ יתרחשו באתר המפותח איווינהו טרף שבאיווינגהו, באקינגהמשייר שבבריטניה.
עם תחילת הצילומים, נצפו צלמי פפראצי מ"הדיילי מייל" טסים באמצעות רחפנים מעל הסט של ארץ המנצ'קינים עם מצלמות "GoPro" מחוברות לרגליהם בזמן שגרנדה וצוות הניצבים צילמו את נאמבר הפתיחה של הסרט, "No One Mourns the Wicked".
תמונות אלו היו הראשונות להציג את גרנדה בלבוש מלא כגלינדה ועוררו הייפ מקוון והתרגשות לקראת העיבוד הקולנועי.
על תקרית זו, העירה גרנדה במהלך שיחה עם ביילי בראיון ל-"VMan":
בתהליך הקלטת שירתם של השחקנים השתתף מערבל הסאונדים זוכה פרס האוסקר סיימון הייז, שהשתמש בטכניקות הקלטה דומות לאלו שבהן נעשה שימוש במהלך הפקת הסרט "עלובי החיים".
בנוסף, ציין צ'ו כי הסרט שואב השראה מהסרטים "פלזנטוויל" ו"המופע של טרומן" משנת 1998 באופן שבו מוצגת ארץ עוץ:
על אף שבמהלך תקופת צילומי הסרט, הוא תואר על ידי מקורות תקשורתיים כפריקוול לסרטם של "מטרו גולדווין מאייר" משנת 1939, על פי חוק הוא אינו נחשב שכזה, ומפיקי ואנשי צוות ההפקה של הסרט נאלצו ללכת על חבל דק במהלך התייחסותם לסרט ככזה.
לשם כך, שכרו "סרטי יוניברסל" מומחה לזכויות יוצרים על מנת לוודא שלא תתבצע שום הפרת זכויות יוצרים במהלך הצילומים.
צוות ההפקה עבד תחת האילוץ לשמור על התנאים שנקבעו על ידי "האחים וורנר", בעליהם החוקיים על הזכויות של האלמנטים האייקונים מהסרט המקורי, כולל נעלי האודם שנעלה ג'ודי גרלנד; לפיכך, נאסר על "סרטי יוניברסל" להשתמש בהם ולא בשום סממן מקורי של דמויות מהסרט, כולל גוון הירוק של עור המכשפה המרשעת.
על מנת לעקוף זאת, השתמשו סינתיה אריבו והמאפר דייוויד סטונמן בגוון ירוק שונה מספיק שכונה "Cynthia Green" (על שם אריבו).
נוסף לכך, נאסר על האולפנים להשתמש בשומה זהה לזו של מרגרט המילטון או בעיצוב המערבולת של דרך האבנים הצהובות בארץ המנצ'קינים.
נוכחתו של המומחה על הסרט הבטיחה גם כי עיצוב עיר הברקת הנוכחית תיבדל במידה ניכרת מעיצוב עיר הברקת המקורית.
ב-6 בפברואר 2024, אושר כי את האפקטים החזותיים של הסרט, עליהם יופקד מפקח האפקטים החזותיים פבלו הלמן, תספק חברות האפקטים "אינדסטריאל לייט אנד מג'יק" ו-"Framestore"; וכי עבודת הפוסט-פרודקשן נמצאת בעיצומה, בעוד צ'ו עובד עליה מרחוק עם העורך מיירון קרשטיין באמצעות האפל ויז'ן פרו.
את הפסקול של הסרט הפיצו "ריפבליק רקורדס" ו"ורב רקורדס", חברות התקליטים של אריבו וגרנדה, בהתאמה; הפסקול יצא לשוק ב-22 בנובמבר 2024. ביולי 2024, נחשף כי על הלחנת הפרטיטורה המקורית עבור הסרט והמשכו הופקד המלחין ג'ון פאוול.
המלחין ג'ף אטמג'יאן עדכן את התזמורות המקוריות של ויליאם דייוויד ברון, מלחין המחזמר המקורי, עבור הנאמברים והגדיל את התזמורת מ-23 נגנים ששימשו עבור המחזמר ל-80 עבור הסרט.
סשני ההקלטה של התזמורת התקיימו באולפני AIR בלונדון, כשעל הלחנת הנאמברים ניצח המנצח המוזיקלי המקורי של המחזמר, סטיבן אורמוס, ופאוול על הפרטיטורה.
גרג וולס, אורמוס ושוורץ שימשו כמפיקים מוזיקליים עבור הפקת הסרט.
אלבום הפסקול הרשמי יצא לשוק ב-6 בדצמבר 2024. מהדורת "Sing-Along" של האלבום הופצה ב-20 בדצמבר 2024. מהדורה זו כוללת את 11 הרצועות של האלבום המקורי ללא קולותיהם של המבצעים הראשיים, אך מכילה את קולותיהם של חברי התזמורת וחלק ממקטעי הדיאלוגים בשלמותם.
ב-4 באפריל 2025 הופצה גרסה חדשה של האלבום ובה פרשנות על כל השירים מאת צוות השחקנים וההפקה.
מספר נאמברים העתידים להיכלל בחלק השני מופיעים בהרמזים לאורך כל הפרטיטורה, בעיקר הנאמבר "For Good" בכל פעם שידידותן של אלפבה וגלינדה מוצגת או מוזכרת, הנאמבר "Thank Goodness" בסצנה בה גלינדה משנה את שמה, והנאמבר "Wonderful" בסצנה בה אלפבה מקבלת הזמנה רשמית מהקוסם.
פיצול העיבוד הקולנועי לשני חלקים נתן למפיקי הסרט את ההזדמנות לצלול עמוק יותר לתוך היחסים בין הדמויות השונות ולהציג סצנות שנוצרו במיוחד עבור הסרט או נלקחו ישירות מהרומנים של גרגורי מגווייר וליימן פרנק באום, ובכך להביא את עלילת המחזמר לפיתוח מלא ועמוק יותר.
על פי הצהרותיהם של המפיקים, פיצול זה נועד להעמיק את הרקע ומניעיהן של אלפבה וגלינדה, ולאפשר לקהל הצופים להבין אותן טוב יותר.
תוכנם המיני של הרומן והמחזמר, במיוחד בסצנת הרומן בין מלנה תרופ, אמה של אלפבה, לקוסם, נרמז בלבד במהלך העיבוד הקולנועי על מנת להנגיש את שני הסרטים לקהל צופים רחב יותר ולאפשר להם לקבל סיווג צפייה "PG" ממועצת הסרטים האמריקאית (MPA).
נוסף לכך, בסרט, פגישתם הראשונה של פיירו ואלפבה מתרחשת ביער ולא במהלך הגעתו לאוניברסיטה.
בסצנה האחרונה של הסרט, בה מתרחש שיא הנאמבר "Defying Gravity", נעשה שימוש בבימה מתרוממת ניידת בדומה לבימה מתרוממת שבאמצעותה הורמה השחקנית המגלמת את אלפבה מהבמה.
הסצנה עצמה הורחבה על מנת להביא לסיום הסרט הראשון בצורה קוהרנטית לצד השארת הצופים במתח לקראת הסרט השני באמצעות כותרת הסיום "המשך יבוא...".
ב-16 באפריל 2023, פורסמו לראשונה תמונות ראשונות מתוך הסרט באמצעות המדיות החברתיות, בהן הופיעו דמויותיהן של אלפבה וגלינדה.
קטעי מייקינג אוף בלעדיים מהפקת הסרט, שכללו האזנה ראשונה לביצועיהן של גרנדה לשיר "Popular" ושל אריבו לשיר "Defying Gravity", הוצגו בכנס ה-"CinemaCon" ב-26 באפריל 2023, על ידי יו"ר "סרטי יוניברסל", דונה לנגלי.
הקדימון הראשון של הסרט שודר לראשונה במהלך סופרבול LVIII שהתקיים ב-11 בפברואר 2024. ב-10 באפריל 2024, התקיים בכנס ה-"CinemaCon" פאנל ייעודי, בהשתתפות צוות ההפקה והשחקנים, לצורך קידום הסרט ובו הוצגו קטעים חדשים מתוכו.
נוסף לכך, הוצגו תלבושות ואביזרים מתוכו בלובי של האולם בו התקיים הכנס.
סרטון הכולל קטעי מייקינג אוף וראיונות עם צ'ו, אריבו וגרנדה הוצג לראשונה במהלך אירוע "NBCUniversal Upfront 2024" ברדיו סיטי מיוזיק הול ב-13 במאי 2024, והופץ אונליין זמן קצר לאחר מכן.
הקדימון הרשמי הופץ ב-15 במאי 2024, וב-29 במאי 2024, הופץ הקדימון הרשמי מחדש, כשהפעם הופק ונערך כקדימון לסרט עשוי-לגו.
ב-19 באוקטובר 2024, השתתפו אריבו, גרנדה, גולדבלום וצ'ו בגאלה הרביעית של מוזיאון האקדמיה לקידום התמיכה בתעשיית הקולנוע.
ב-27 באוקטובר 2024, בוצע ריקוד בהשראת הסרט בעונתה השישית של "¿Quién es la máscara?" (גרסתה המקסיקנית של "Masked Singer") לצורך קידום הסרט במקסיקו.
ב-4 בנובמבר 2024, הופיעו גרנדה ואריבו בתוכנית הריאליטי "The Project"; צוות השחקנים אף התארחו בתוכניות האירוח "The Tonight Show" בהנחייתו של ג'ימי פאלון ו-"The Kelly Clarkson Show" בהנחיית קלי קלרקסון לצורך קידום הסרט.
ב-20 במאי 2024, הוכרז על תחילת שיווק מגוון רחב של מרצ'נדייז עבור הסרט – בהם צעצועים, ביגוד, ספרים, מוצרי יופי ואביזרים נלווים שיימכרו מהחנות הרשמית של "סרטי יוניברסל" לקראת עליית הסרט לאקרנים.
ליין המרצ'נדייז שהופק עבורו כלל שותפויות עם מותגים ידועים כולל "סברובסקי", "אולטה ביוטי", "Wella", "קרוקס", "Hallmark", "הרפר קולינס", "הילטון", "הסברו", "Funko", "בטי קרוקר", "אפל", "אמזון", "סמסונג", "בלומינגדיילס", "Forever 21", "H&M", "טארגט", "וולמארט", "לגו" ו"מאטל".
ב-23 במאי 2024, מותג הקוסמטיקה של גרנדה, "", הכריז על שיתוף פעולה עבור הסרט.
ב-21 באוקטובר 2024, צוות הקידום והשיווק של הסרט שיתף פעולה עם חברת הרכבים "לקסוס" באמצעות פרסומת "Experience Ozmazing" הכוללת את רכב ה-Lexus TX 2024. ב-1 בנובמבר 2024, הופצו גיליונות של מגזין "People" במהדורה מיוחדת בת-96 עמודים שכללו ראיונות בלעדיים עם צוות השחקנים ותמונות מההפקה.
ב-15 במאי 2024, הושק אתר אינטרנט אינטראקטיבי עבור אוניברסיטת שיז, המאפשר למעריצים להגיש בקשה להירשם לסמסטר 2024 לפני 15 באוגוסט.
בספטמבר 2024, החלו משפיענים במדיות חברתיות שונות לשתף את מכתבי הקבלה והחבילות שקיבלו משיז, הכוללים מכתב קבלה מותאם אישית ממאדאם מוריבל עצמה, מפת הקמפוס, עיתון המדווח על בואו של הנסיך פיירו לשיז, סיכה אישית וג'אמפר עם הדפס האוניברסיטה.
מעריצים אחרים שהגישו מועמדות קיבלו את מכתבי הקבלה שלהם בדואר אלקטרוני, ואלו שהגישו את הבקשה באיחור קיבלו מכתב דחייה.
לקראת בכורת הסרט בסידני, עוצב השטיח האדום המוביל לתיאטרון סטייט כדרך האבנים הצהובות.
עבור הבכורה, לבשה גרנדה שמלה ורודה של המעצבת ויויאן וסטווד, כמחווה בולטת לשמלתה של גלינדה מהסרט המקורי; נוסף לכך נאלץ צ'ו להיעדר עקב הריונה המתקדם של אשתו, שהתקרב לסיומו.
בבכורת הסרט בלוס אנג'לס, נעדר צ'ו שוב, הפעם עקב לידת ילדו החמישי.
כשהוא מצטט את השיר "Thank Goodness", מתוך המחזמר, הצהיר צ'ו: בבכורת הסרט בלוס אנג'לס השתתפו גם אידינה מנזל וקריסטין צ'נוות', שגילמו במקור את דמויותיהן של אלפבה וגלינדה בהפקה המקורית.
ב-9 באוקטובר 2024, במקביל לפתיחת מכירת הכרטיסים, הופצה כרזה לצורך קידום הסרט, ששחזרה את כרזת המחזמר המקורית.
הביקורות להן זכתה הכרזה היו מעורבות, והביאו ליצירת שנועדו לחזק את הדמיון בין שתי הכרזות, תוך שימוש בתוכנת "Adobe Photoshop" וכלי בינה מלאכותית.
נוסף לכך, הפכה הכרזה למושא ללעג בעקבות סרטון שהופק באמצעות התוכנה "Runway AI" שהציג את דמויותיהן של אלפבה וגלינדה נלחמות ב"קרב-חתולות".
ב-15 באוקטובר 2024, יצר משתמש ב-"X" גרסה אישית משלו על בסיס הכרזה, תוך ניסיון להתאים בצורה מדויקת יותר אותה לכרזה המקורית באמצעות כיסוי עיניה של אלפבה ומיצוב מנח ידה של גלינדה כך שתכסה את אפה בנוסף לפיה.
על אף שמעריצים רבים ראו בכך שיפור משמעותי, למחרת שיתפה אריבו מחדש את הכרזה הערוכה בסטורי האינסטגרם שלה, בו כתבה:
בתגובה לסטורי שפרסמה ומתוך כבוד אליה, מחק המשתמש את הפוסט בנימוק שכוונותיו לא היו זדוניות והוא לא ציפה לתגובה זו.
עם זאת, ב-20 באוקטובר, פרסם המשתמש מחדש את הפוסט שלו מכיוון שעל אף שציין כי רגשותיה של אריבו היו במקום, הוא עמד על כך שהפוסט שפרסם היה "פאן-אדיט תמים שמכבד את כרזת הברודוויי המקורית" ולא יותר מכך.
ב-19 באוקטובר 2024, במהלך בכורת השטיח האדום של הקרנת הסרט במוזיאון האקדמיה, הגיבה גרנדה: ב-29 באוקטובר 2024, ענתה אריבו בשאלה על מידתיות תגובתה לכרזה:
עבור קידום הסרט, שיווקה חברת "מאטל" ליין של בובות גלינדה ואלפבה.
עם זאת, בבובות אלו נקשרו שתי שערוריות.
באוגוסט 2024 דלפו שני קטעי הנאמברים "Popular" ו-"Defying Gravity" מתוך הסרט, כיוון שבשני נאמברים אלו נעשה שימוש בשבב הסאונד בליין הבובות המזמרות שלהם.
גרסתה של אריאנה ל-"Popular" נשמרה בסתר עד לאותה נקודה, מה שהוביל לכך שמספר מעריצים זעמו על כך שאלמנט ההפתעה נהרס, בעוד שאחרים שיבחו את הופעתה של אריאנה חרף ההדלפה.
בנובמבר 2024, התברר כי על גב האריזות של הבובות, ובתוך חוברות הדרכה עבור בובות רבות שיוצרו כחלק מקידום הסרט הודפסו בטעות קישורים לאתר האינטרנט של אולפן הסרטים למבוגרים "Wicked Pictures" (www.wicked.com) במקום אתר האינטרנט של הסרט עצמו (www.wickedmovie.com).
חברת "מאטל" פרסמה התנצלות רשמית על טעות ההדפסה, בה ביקשו מהורים שקנו את הבובות עם הקישור לאתר השגוי להרוס את האריזה.
באפריל 2022, הוכרז על פיצול העיבוד הקולנועי לשני סרטים, לאחר שהוכרז במקור כסרט אחד.
בישראל, הוא עתיד לעלות לאקרנים ב-21 בנובמבר 2024; ובנוסף, לסגור את פסטיבל הסרטים הבינלאומי ה-32 לאמנות הצילום "קאמרימייג'" ב-23 בנובמבר 2024, בו ישתתפו צלמת הסרט אליס ברוקס ומעצב ההפקה נייתן קראולי (שיקבל את פרס עיצוב ההפקה לשנת 2024 במהלך הפסטיבל).
הקרנות טרום-בכורה של הסרט התקיימו ב-18 בנובמבר 2024 עבור חברי "אמזון פריים", ולציבור הרחב ב-20 בנובמבר 2024. הקרנות טרום-בכורה אלו הן בין הפעמים הבודדות בהן רוב בתי הקולנוע ברחבי ארצות הברית יציגו את הסרט במסכי IMAX, מכיוון שמסכים אלו שוריינו מראש עבור סוף השבוע הפותח של "גלדיאטור 2".
הקרנה פרטית של הסרט נערכה בביתה של קים קרדשיאן ב-22 באוקטובר 2024, בהשתתפות משפחתה ולצד אריבו וגרנדה.
הקרנה פרטית נוספת התקיימה בתיאטרון DGA בניו יורק ב-28 באוקטובר 2024, בהשתתפות אריבו, גרנדה, צ'ו, פלאט, שוורץ, חברי צוות השחקנים מההפקה המקורית – קריסטין צ'נוות', נורברט ליאו בוץ וכריסטופר פיצג'רלד – וחברי צוות השחקנים מההפקה הנוכחית; ושחקניות נוספות שגילמו את אלפבה וגלינדה לאורך השנים.
להקרנת הסרט קדמה ברכת וידאו מאידינה מנזל, שלא יכלה להגיע עקב חזרות למחזמר חדש בכיכובה.
הסרט עתיד לעלות לאקרנים בגרסאות מדובבות במספר מדינות בעקבות ההפקות המקומיות של המחזמר המקורי שהועלה בהן לאורך השנים.
בחלק מהמדינות, עתידות הדמויות הראשיות להיות מדובבות על ידי שחקניות שגילמו את דמויותיהן של אלפבה וגלינדה בעבר על הבמה בהפקות המקומיות; בהן דנה פולה וססי דה לה קואבה בדיבוב הספרדי-לטיני, מיירה רואיז ופבי באנג בדיבוב הפורטוגזי-ברזילאי, ופארק היא-נה וג'ונג סונה בדיבוב הקוריאני.
בנוסף, וילמין ורקייק ושנטל ג'נזן, שגילמו את אלפבה וגלינדה, בהתאמה, בהפקה ההולנדית המקורית של המחזמר משנת 2011, מופיעות בהופעת קמע בדיבוב ההולנדי של הסרט.
ב-31 בדצמבר 2024, הסרט עלה לשירותי הזרמת מדיה ווידאו על פי דרישה.
הסרט יצא לשוק בפורמטי בלו ריי ו-4K ב-31 במרץ 2025 בהפצת "Universal Pictures Home Entertainment".
גם המהדורות הדיגיטליות וגם המהדורות הפיזיות של הסרט כוללות את גרסאותיו התיאטרליות והסינג-אלונג, יחד עם תכונות בונוס כמו סצנות מורחבות ושנמחקו, לצד סרטוני מייקינג אוף.
מכירת הכרטיסים החלה ב-9 באוקטובר 2024, יום לאחר ש"סרטי פרמאונט" הכריזו על תחילת מכירת הכרטיסים עבור "גלדיאטור 2".
ב-10 באוקטובר 2024, דווח על ידי "Fandango" כי מכירת הכרטיסים עבור בכורת הסרט התברגה במקום השני באתר, שני ל"דדפול & וולברין" מבית אולפני מארוול, לסרט שהופץ בשנת 2024; במקום הראשון לבכורת סרט בדירוג PG.
ובמקום השלישי למכירת כרטיסים מראש עבור בכורת סרט בדירוג ה-PG, שלישי ל"לשבור את הקרח 2" ו"מלך האריות".
ג'רמי היינליין, סמנכ"ל "Fandango Ticketing", ציין בתגובה לדיווח זה כי
ב-19 בנובמבר 2024, דווח כי התחזיות בדבר רווחיותו של הסרט בסוף השבוע הראשון עתיד להיות 165–200 מיליון דולר ברחבי העולם (עם 125–150 מיליון דולר מרחבי ארצות הברית), ונומק כי עדכון זה נובע בשל הבאזז החיובי סביבו וסיכוייו להצליח בעונת הפרסים.
נכון ל-12 בינואר 2025, גרף הסרט 458.9 מיליון דולר בארצות הברית ובקנדה, ו-238.7 מיליון דולר ברחבי העולם, בסך כולל של 697.6 מיליון דולר.
בארצות הברית ובקנדה, גרף הסרט 46.47 מיליון דולר ביומו הראשון לעלייתו לאקרנים, שכללו 19.2 מיליון דולר מהקרנות טרום-בכורה מהשבוע שקדם לבכורתו, 2.5 מיליון דולר ביום שני, 5.7 מיליון דולר ביום רביעי ו-11 מיליון דולר ביום חמישי.
בסוף השבוע הראשון לעלייתו לאקרנים גרף הסרט 112.5 מיליון דולר בארצות הברית ובקנדה ו-162.9 מיליון דולר ברחבי העולם, והגיע למקום הראשון בקופות בשני השווקים הללו.
השקה זו הייתה ההשקה הגדולה ביותר אי-פעם לסרט המבוסס על מחזמר מתיאטראות ברודוויי, שעברה את השקתו המקומית של "אל תוך היער" (שבה גרף 31.1 מיליון דולר) ואת השקתו העולמית של "עלובי החיים" (שבה גרף 103 מיליון דולר).
ביום חמישי שלאחריו, גרף הסרט 16.9 מיליון דולר, והתברג במקום השני ברשימת סרטי חג ההודיה המכניסים ביותר, שני ל"מואנה 2", שגרף 28 מיליון דולר ועלה לאקרנים יום קודם לכן.
בהקרנות שהתקיימו במהלך הבלאק פריידיי, הכניס הסרט 32 מיליון דולר.
בסוף השבוע השני לעלייתו לאקרנים, הכניס הסרט 80 מיליון דולר (וסך כולל של 117.5 מיליון דולר בטווח של חמשת הימים), ירד ב-29% בהכנסותיו והתברג במקום השני אחרי "מואנה 2".
במהלך סוף השבוע של חגי נובמבר, עבר הסרט את סף ה-250 מיליון דולר בארצות הברית ובקנדה, והפך לעיבוד הקולנועי למחזמר הרווחי ביותר בכל הזמנים בארצות הברית ובקנדה, כשהוא עוקף את הכנסותיו של "גריז" (1978), שגרף בקופות 190 מיליון דולר.
בדצמבר 2024, הפך הסרט לסרט מבוסס-מחזמר ברודוויי המכניס ביותר בעולם ובהיסטוריה של "סרטי יוניברסל", ובכך עקף את הסרט "מאמא מיה!", שירד למקום השני מאז עלה לאקרנים ביוני 2008.
באתר הביקורות "Rotten Tomatoes", קיבל הסרט את הציון 88% על בסיס 354 ביקורות חיוביות, עם דירוג ממוצע של 7.8/10. בקונצנזוס של האתר נכתב כי באתר הביקורות המשוקללות "Metacritic", קיבל הסרט את הציון 73/100, על בסיס 61 ביקורות, דבר המצביע על ביקורות "חיוביות לרוב".
צופים שנשאלו על ידי "CinemaScore" העניקו לסרט ציון ממוצע של "A", בעוד שאלו שנשאלו על ידי "PostTrak" העניקו לסרט את הציון 92% (בסך כולל), ו-80% מהנשאלים השיבו שהם "בהחלט ימליצו עליו" לצופים אחרים.
הסרט הוקרן לראשונה אך ורק עבור משפיענים, חברי האקדמיה האמריקאית לאמנויות ולמדעים ואנשי תעשיית הבידור במגרשי אולפני "סרטי יוניברסל" ב-16 באוקטובר 2024. התגובות הראשונות היו חיוביות ברובן, עם שבחים לביצועיהן של אריבו וגרנדה, עיבוד העלילה מהבמה למסך והתפאורה.
בביקורת עבור "ואניטי פייר" ציין כריס מרפי כי גרנדה היא מועמדת מבטיחה לפרס אוסקר לשחקנית המשנה הטובה ביותר, וכתב:
טורי קלמיטו וראיין ג'יי, מארחי הפודקאסט "Oz Talk with Ryan and Tori", שיבחו את התוספות שהוכנסו לעלילה בנימוק שהם מסייעים לשינוי הטון ה"תוסס" של הסרט לקראת הטון האפל יותר שיקבל החלק השני.
הבלוגרית ג'אז טנגקיי כינתה את הסרט "יצירת מופת מוזיקלית שהיא הרבה יותר ממה שיכולנו לצפות אי-פעם" ושיבחה את מלאכת הבימוי של צ'ו, את ביצועיהם של השחקנים ואת התפאורות והתלבושות.
העיתונאי סיימון תומפסון כינה אותו בביקורת עבור "Deadline Hollywood" כינתה אנטוניה בלית' את הסרט "שיגעון מתחילתו ועד סופו" ו"תצוגה מענגת ומצחיק שמציגה את כישרונן של אריבו וגרנדה ואת יכולותיהן הקומיות הקורעות מצחוק.
הן מגישות כל נאמבר עם הפתעות, תענוג ועומק אמיתי".
העיתונאי סקוט מנזל התייחס לסרט כ"אחד העיבודים הטובים ביותר אי-פעם של מחזמר מברודוויי למסך הגדול".
גם ארין סטקר מ-"IndieWire" שיבחה את הסרט, ובפרט את ביצועיה של גרנדה.
גרגורי אלווד מ"הפלייליסט" סימן את גרנדה כגולת הכותרת של הסרט, וכתב עליה: בביקורתו עבור ה"וול סטריט ג'ורנל" כינה קייל סמית' אותו .
גם ביצועיו של ג'ונתן ביילי זכו לשבחי הביקורות; בין היתר כתבו פיטר בראדשו בביקורתו עבור "הגרדיאן" כי הוא "מפתיע בגניבת הסצנות השערורייתיית שלו בדמותו של פיירו ההטרו-קאמפי", ופיטר טראורס מ-"ABC News", כי ביצועיו הן "תצוגה וירטואוזית של שירה, ריקוד ומשחק".
בביקורתה עבור "אנטרטיינמנט ויקלי", תיארה כריסטינה הולב את "Dancing Through Life", הנאמבר המוזיקלי של דמותו, בתור "ההישג המוזיקלי הגדול ביותר של העיבוד".
מנגד, בביקורתו של אודי הנדרסון עבור ה"בוסטון גלוב", הוא תיאר את הסרט כ"דוחה מבחינה ויזואלית" וכסרט ש"אינו יכול להתמודד עם השינויים הטונאליים שבו.
הרצינות והקומדיה שבו הופכות לשותפות מוזרות ומורכבות." בביקורת דומה, כתבה כריסטי למייר מ"RogerEbert.com" כי ג'יימס בררדינלי מ-"ReelViews" ציין כי
לורנה לופט, אחת מבנותיה של ג'ודי גרלנד, שגילמה את דמותה של דורותי גייל בסרט המקורי, כינתה את הסרט "עוצר-נשימה למראה" ו"כל מה שרציתי שיהיה".
ניאדאנדו עוד הוסיפה: במאמר עבור "BU Today", כתבה איימי שנלר, פרופסור במחלקה ללימודי תקשורת באוניברסיטת בוסטון:
מאוחר יותר, הסבירה גילכריסט למה התכוונה: נוסף לכך, גם הכוריאוגרפיה מהנאמבר "" הפכה לוויראלית בטיקטוק.\
בפברואר 2025, דיווח "הניו יורק טיימס" דיווח כי "Universal Destinations & Experiences" שוקדת על פיתוח אטרקציות המבוססות על הסרט עבור אחד מפארקי השעשועים שלהם; על פי הדיווחים יש בסיס סביר להאמין כי מדובר שאטרקציות אלו יתווספו לאזור היקום האפי באתר הנופש יוניברסל אורלנדו, שעתיד להיפתח במהלך שנת 2025.
בספטמבר 2024, הוכרז כי אריבו וגרנדה לא יתחרו באותה הקטגוריה בעונת הפרסים; במקום זאת, אריבו תתחרה בקטגוריית "השחקנית הראשית הטובה ביותר" בעוד שגרנדה – בקטגוריית "שחקנית המשנה הטובה ביותר".
הסרט זכה להכרה נרחבת במסגרת עונת הפרסים.
הוא זכה בשלושה פרסים מטעם המועצה הארצית לביקורת קולנוע (NBR), בהם פרס הסרט הטוב ביותר – והפך בכך לסרט הפנטזיה הראשון שזוכה בפרס זה, ולסרט המוזיקלי הראשון שזוכה בו מאז "מולין רוז'" (2001).
צ'ו זכה בפרס הבמאי הטוב ביותר, ואריבו וגרנדה חלקו את פרס ה-Spotlight של NBR, כהוקרה על שיתוף הפעולה היצירתי ביניהן.
בנוסף, הסרט נבחר לאחד מעשרת הסרטים הטובים של השנה על ידי המכון האמריקאי לקולנוע (AFI):
בטקס פרסי גלובוס הזהב ה-82, הסרט זכה בפרס ההישג הקולנועי ושובר הקופות, ונוסף לכך היה מועמד בקטגוריות הסרט הקומי או המוזיקלי הטוב ביותר, השחקנית הטובה ביותר בסרט קומי או מוזיקלי (אריבו), ושחקנית המשנה הטובה ביותר (גרנדה).
הוא הוביל את רשימת המועמדויות בטקס פרסי המבקרים ה-30, שם חלק את המקום הראשון עם הסרט "Conclave", עם 11 מועמדויות, מתוכן זכה בשלושה פרסים: הבמאי הטוב ביותר (צ'ו), העיצוב האמנותי הטוב ביותר (ניית'ן קראולי ולי סנדלס), ועיצוב התלבושות הטוב ביותר (פול טאזוול).
הסרט הוביל את טקס פרסי גילדת שחקני המסך ה-31 עם חמש מועמדויות, בהן ההופעה הטובה ביותר של שחקן משנה (ג'ונתן ביילי), הופעה יוצאת דופן של אנסמבל שחקנים, והופעה יוצאת דופן של אנסמבל פעלולנים – ובכך היה לאחד הסרטים עם מספר המועמדויות הרב ביותר בתולדות הטקס.
בטקס פרסי האוסקר ה-97, הסרט זכה ב-10 מועמדויות, מהן זכה לבסוף בשני פרסים: עיצוב התלבושות הטוב ביותר עבור טאזוול (שהיה לאיש האפרו-אמריקאי הראשון שזוכה בקטגוריה זו) ועיצוב ההפקה הטוב ביותר עבור קראולי וסנדלס.
כמו כן, זכה בפרס העריכה הטובה ביותר לסרט קומדיה/קולנועי מטעם גילדת עורכי הקולנוע האמריקאית, וכן בשלושה פרסים בטקס פרסי "בחירת הילדים של ניקלודיאון" לשנת 2025, כולל הסרט האהוב, שחקנית הקולנוע האהובה (גרנדה) והשיר האהוב מסרט ("Defying Gravity").
צ'ו פרס הספוטלייט סינתיה אריבו ואריאנה גרנדה פרס אסטרה הסרט הטוב ביותר "מרשעת" הקומדיה או המחזמר הטוב ביותר השחקנית הטובה ביותר סינתיה אריבו שחקנית המשנה הטובה ביותר אריאנה גרנדה שחקן המשנה הטוב ביותר ג'ונתן ביילי התסריט המעובד הטוב ביותר ויני הולצמן ודנה פוקס הבמאי הטוב ביותר ג'ון מ.
סטובר ודייוויד באך הישג יוצא-דופן בעריכת מוזיקה – סרט קולנוע ג'ק דולמן, קתרין וילסון ורובין ביינטון פרס בחירת הילדים של ניקלודיאון סרט אהוב "מרשעת" שחקנית קולנוע אהובה אריאנה גרנדה סינתיה אריבו הנבל האהוב ג'ף גולדבלום מישל יאו אלבום מועדף Wicked: The Soundtrack שיר אהוב מסרט "Defying Gravity" "Popular"
סרט ההמשך, שעלילתו מגוללת את המערכה השנייה של המחזמר הבימתי, עלה לאקרנים ב-21 בנובמבר 2025, לאחר שבמקור התעתד לעלות לאקרנים ב-25 בדצמבר 2025 ולאחר מכן ב-26 בנובמבר 2025.
בנובמבר 2024, אישרו סטיבן שוורץ וויני הולצמן את קיומם של דיונים בדבר הפקת סרטים עתידיים פוטנציאליים שיתקיימו בעולם בו מתקיים הסרט, אך בד בבד הצהירו כי לא יהיה מדובר בסרטי המשך ישירים.
מרשעת: חלק 2 הוא סרט פנטזיה מוזיקלי אמריקאי שעלה לאקרנים בשנת 2025. את הסרט ביים ג'ון מ.
צ'ו, לפי תסריט מאת ויני הולצמן ודנה פוקס.
הסרט מהווה המשך ל"מרשעת" (2024), והוא מעבד את המערכה השנייה של המחזמר הבימתי משנת 2003, אותו חיברו סטיבן שוורץ והולצמן בהשראת רומן באותו השם מאת גרגורי מגוויר, שיצא לאור בשנת 1995 והתבסס על "הקוסם מארץ עוץ" מאת ליימן פרנק באום משנת 1900 ועל עיבודו הקולנועי משנת 1939.
את תפקידיהן של אלפבה תרופ וגלינדה אפלנד שבות לגלם סינתיה אריבו ואריאנה גרנדה-בוטרה, ולצידן שבים לגלם את דמויותיהם גם ג'ונתן ביילי, אית'ן סלייטר, בואן יאנג, , מישל יאו וג'ף גולדבלום.
עלילת הסרט מתרחשת בארץ עוץ לפני ואחרי הגעתה של דורותי גייל מקנזס, וממשיכה את סיפורן של אלפבה וגלינדה כאשר הן מאמצות את זהויותיהן החדשות – המכשפה המרשעת מן המערב והמכשפה הטובה מן הצפון.
בכורת הסרט התקיימה בסאו פאולו, ברזיל, ב-4 בנובמבר 2025. בישראל, הסרט עלה לאקרנים ב-20 בנובמבר 2025; ובארצות הברית, ב-21 בנובמבר 2025. הסרט זכה לביקורות מעורבות מן המבקרים, ששיבחו במיוחד את קטעי השירה ואת הופעותיהן של אריאנה גרנדה וסינתיה אריבו, אף כי לא זכה לשבחי הביקורות במידת ההערכה שלה זכה קודמו.
בחלוף זמן-מה לאחר אירועי הסרט הראשון, המפה הפוליטית של ארץ עוץ התגבשה סופית.
אלפבה נחשבת עתה בעיני הציבור ל"", בשל התנגדותה הנחרצת למשטר הקוסם וניסיונותיה לשחרר את בעלי-החיים הכלואים על-ידו.
גלינדה, לעומת זאת, מונתה על-ידי מאדאם מוריבל לדוברת הרשמית של הקוסם ומאורסת כעת לפיירו טיגלאר, המשמש כקפטן חיל משמר הקוסם.
פיירו יוצא למסע חיפושים אחרי אלפבה, אך מוותר על מאמציו לאחר שגלינדה טוענת כי אלפבה מאושרת בבדידותה ואינה מעוניינת להימצא.
ביער, אלפבה פוגשת קבוצת בעלי-חיים, כולל דולציבר, אומנת ילדותה, ומעודדת אותם להילחם בכוחותיו של הקוסם.
עם זאת, האריה הפחדן משכנע אותם אחרת וחושף כי ניסיונה הקודם של אלפבה לסייע הביא למתן כנפיים לקופיו של הקוסם.
אלפבה מחליטה לבקר את אחותה, נסרוז, שירשה את תפקיד מושלת ארץ המנצ'קינים.
על מנת למנוע מבוק לנטוש אותה, שללה נסרוז מהמנצ'קינים את זכויותיהם.
כשאלפבה מגיעה, נסרוז מאשימה אותה שלא ניסתה לרפא את שיתוקה באמצעות קסם.
אלפבה מכשפת את נעליה של נסרוז ונותנת לה את היכולת לעוף, אך בוק מפרש זאת כאות לכך שאינה זקוקה לו עוד ומחליט לעזוב כדי לזכות באהבתה של גלינדה.
בזעמה, נסרוז מטילה עליו לחש אהבה כושל שגורם ללבו להתכווץ; אך ניסיונה של אלפבה להצילו הופך אותו לאיש עשוי-פח.
אלפבה שבה לעיר הברקת ודורשת מהקוסם לחשוף את האמת, אך הוא מציין שהעם מאמין במה שנוח לו ואין בכך תועלת.
הוא וגלינדה מפצירים בה להצטרף אליהם ומבטיחים לשחרר את הקופים.
אלפבה כמעט מסכימה, אך לאחר שהיא נתקלת בד"ר דילמונד שהפך לחיית פרא ובשאר בעלי-החיים הכלואים, היא בוחרת להיאבק.
במהלך חתונתם של גלינדה ופיירו, אלפבה משחררת את החיות הכלואות, פיירו מסייע לה להימלט ומצטרף אליה.
גלינדה, נבגדת ושבורה, מציעה למוריבל והקוסם להפיץ שמועה כי נסרוז נמצאת בסכנה במטרה לפתות את אלפבה לצאת ממחבואה, אך מוריבל בוחרת באמצעי אחר – סופת טורנדו.
במחבואה, אלפבה ופיירו מתוודים על אהבתם זה לזה, אך אלפבה חשה כי נסרוז בסכנה ופונה לעבר טירה נטושה בשם קיאמו-קו, שהייתה שייכת למשפחתו של פיירו.
היא מגלה כי סופת הטורנדו שנשלחה בידי מוריבל הביאה בית מעולם בני-האדם והרגה את נסרוז.
היא מבינה כי גלינדה העניקה את נעליה של נסרוז לילדה מקנזס בשם דורותי גייל.
אלפבה מתעמתת עם גלינדה אך נתפסת בידי חיילי הקוסם; פיירו מקריב את עצמו כדי לאפשר לה להימלט עם הקופים ששינו את נאמנותם.
בטירת קיאמו-קו, מנסה אלפבה להציל את פיירו בעזרת לחש מתוך הגרימרי ומקבלת עליה את מוניטין "המכשפה המרשעת".
בהוראת מוריבל, הקוסם שולח את דורותי ושותפיה להרוג את אלפבה ולהביא את המטאטא שלה.
בוק מוביל את תושבי עוץ כהמון זועם.
לאחר שהיא חוזה בהמון הזועם העושה את דרכו אל קיאמו-קו, גלינדה מגלה כי מוריבל אחראית לסופה שגרמה להגעתה של דורותי ומתעמתת מולה, אך מוריבל מאשימה אותה בתגובה בכך ששיתפה פעולה עם הקוסם למען תהילתה שלה – וגלינדה, נחרדת מהאמת ומלאת חרטה, ממהרת לקיאמו-קו במטרה להזהיר את אלפבה מבוא ההמון הזועם.
בינתיים, אלפבה כולאת את דורותי כדי להשיב את נעליה של נסרוז, אך גלינדה עוצרת בעדה ומצליחה לפייס אותה.
לאחר שקיבלה את אזהרתה בדבר ההמון, אלפבה מחליטה להיכנע, אך משביעה את גלינדה שלא לחשוף לעולם את האמת.
בעודה מסתתרת, גלינדה צופה מהצללים כיצד דורותי שופכת בטעות דלי מים על אלפבה, ש"ממיסה" אותה לכאורה.
צ'יסטרי, ראש הקופים המכונפים, מוביל את גלינדה אל בקבוקון השיקוי הירוק, אותו אלפבה הראתה לה במהלך לימודיהן בשיז.
גלינדה מתעמתת עם הקוסם ומציגה בפניו את הבקבוקון, מה שמוביל אותו להבין בדיעבד כי הוא אביה הביולוגי של אלפבה.
המום וממוטט מרוב יגון בשל העובדה שגרם לבתו סבל כה רב, הוא נאלץ – בהוראתה של גלינדה – לעזוב את ארץ עוץ בכדור פורח.
גלינדה מתמנה למנהיגת עוץ החדשה ומוסרת את מוריבל לידי הקופים כדי שתישפט על פשעיה.
בארץ המנצ'קינים, גלינדה מסיימת לספר לקהל את סיפור היכרותה עם אלפבה ומכריזה על החזרת זכויותיהם של בעלי-החיים, כמחווה לרצונה ומאבקה של אלפבה.
בינתיים, פיירו, שנהפך לדחליל בעקבות הכישוף של אלפבה, מגיע לקיאמו-קו.
הוא מקיש על הרצפה וחושף כי אלפבה חיה, לאחר שביימה את מותה.
השניים עוזבים את ארץ עוץ יחד אל עבר עתיד לא-נודע; במקביל, גלינדה מגלה כי הגרימרי נפתח מחדש עבורה, רמז לכך שמשאלת ליבה להיות למכשפה אמיתית התגשמה.
אריאנה גרנדה-בוטרה (בדיבוב העברי: אלונה אלכסנדר) – גלינדה אפלנד, אישה צעירה ומקובלת חברתית, אך בעלת דעות שטחיות, שתחת שלטונו של הקוסם ידועה כ"גלינדה הטובה".
את דמותה של גלינדה בצעירותה מגלמת סקרלט ספירס.
סינתיה אריבו (בדיבוב העברי: שירי מימון) – אלפבה תרופ, אישה צעירה בעלת עור ירוק ודעות נחרצות, שכעת חיה בגלות לאחר שהפכה ל"" בעקבות תעמולת הקוסם.
ג'ונתן ביילי (בדיבוב העברי: הראל ליסמן) – פיירו טיגלאר, נסיך וינקי שהתיידד עם אלפבה וגלינדה במהלך שנות לימודיהם באוניברסיטת שיז ואף נכנס עמן למשולש אהבה; שכעת מאורס לגלינדה ומשרת בתור ראש חיל המשמר של הקוסם חרף רגשותיו לאלפבה.
ג'ף גולדבלום (בדיבוב העברי: יותם זילברמן) – , שרלטן מסתורי וקוסם שהגיע לארץ עוץ מאומהה, נברסקה, באמצעות כדור פורח.
(בדיבוב העברי: אילי עלמני) – נסרוז תרופ, אחותה הצעירה של אלפבה, המשותקת בגפיה התחתונות, שכעת ידועה בתור "המכשפה המרשעת מן המזרח" בשל עריצותה ושליטתה בארץ המנצ'קינים ביד ברזל.
אית'ן סלייטר (בדיבוב העברי: לירון לב) – בוק וודסמן, מנצ'קין, משרתה ובן-זוגה של נסרוז.
מישל יאו (בדיבוב העברי: מיקי קם) – מאדאם מוריבל, דיקנית לימודי כישוף לשעבר באוניברסיטת שיז ויד-ימינו של הקוסם.
(בדיבוב העברי: לירון אליאדי דרורי) – דולציבר , דובה חומה שסייעה בלידתה של אלפבה ושימשה לה כאומנת.
בואן יאנג (בדיבוב העברי: תום אידלסון) – פפאני, סטודנט שהשתייך לחוג חבריה של גלינדה באוניברסיטת שיז, וכעת עובד כאחד מעוזריה.
(בדיבוב העברי: מירי זהבי) – שן-שן, סטודנטית שהשתייכה לחוג חבריה של גלינדה באוניברסיטת שיז, וכעת עובדת כאחת מעוזרותיה.
קולמן דומינגו (בדיבוב העברי: גדי שכטר) – בררר / האריה הפחדן , אריה מדבר שחולץ על ידי אלפבה ופיירו כשהיה גור, ובבגרותו מתיידד עם דורותי.
די בראדלי בייקר (בדיבוב העברי: שרון כהן) – צ'יסטרי , ראש הקופים המכונפים ויד-ימינה של אלפבה.
בדצמבר 2012, בעקבות הצלחת הסרט המוזיקלי "עלובי החיים", הודיע המפיק מארק פלאט על פיתוח והפקת סרט שיתבסס על המחזמר "מרשעת", שעובד לתיאטראות ברודוויי על פי ספרו של גרגורי מגוויר משנת 1995 באותו השם.
פלאט אישר בנוסף כי הסרט יעלה לאקרנים בשנת 2016. עם זאת, בשנת 2016, לאחר שהפקת הסרט עברה גיהנום פיתוחי, הודיעה "סרטי יוניברסל" כי העיבוד הקולנועי יעלה לאקרנים בבתי הקולנוע ב-20 בדצמבר 2019.
צ'ו, כי הפקת העיבוד הקולנועי תפוצל לשני סרטים:
ביוני 2022, ענה שוורץ במהלך ריאיון על החלטה זו, לצד אישור כי לאחד משני החלקים ייכתב שיר חדש:
בנובמבר 2022, חשף שוורץ כי לסרט ייכתבו שני שירים חדשים על מנת להרחיב את עלילת החלק השני, שנחשבת לקצרה יותר בעיבוד המוזיקלי.
בדצמבר 2024, חשף צ'ו כי לסרט יהיה טון אפל בהרבה בהשוואה לסרט הראשון, וכי לדמותה של דורותי גייל יהיה תפקיד בולט יותר במסגרת עלילת הסרט בהשוואה למערכה השנייה של המחזמר.
ב-21 בספטמבר 2022, נמסר על ליהוקו של ג'ונתן ביילי לגילום דמותו של פיירו.
בתחילת דצמבר 2022, אושר ליהוקו של גולדבלום, לצד ליהוקם של איתן סלייטר, מישל יאו ומריסה בוד לצוות השחקנים.
ב-20 באוקטובר 2025 נחשף כי את דמותו של האריה הפחדן ידבב השחקן קולמן דומינגו.
ב-9 בדצמבר 2022, אישר צ'ו באמצעות חשבונו הפרטי בטוויטר כי צילומי הסרט החלו לצד צילומי החלק הראשון.
בתהליך הקלטת שירתם של השחקנים השתתף מערבל הסאונדים זוכה פרס האוסקר סיימון הייז, שהשתמש בטכניקות הקלטה דומות לאלו שבהן נעשה שימוש במהלך הפקת הסרט המוזיקלי "עלובי החיים".
ב-6 בפברואר 2024, אושר כי את האפקטים החזותיים של הסרט, עליהם יופקד מפקח האפקטים החזותיים פבלו הלמן, תספק חברת האפקטים "אינדסטריאל לייט אנד מג'יק".
כמו כן, גם חברת "Framestore" הייתה שותפה בהפקת האפקטים החזותיים.
בנוסף, נמסר כי עבודת הפוסט-פרודקשן על הסרט החלה לצד העבודה על החלק הראשון, וכי צ'ו והעורך מיירון קרשטיין מבצעים אותה מרחוק באמצעות משקפי האפל ויז'ן פרו.
בהמשך אותה שנה הופסקה זמנית עבודת העריכה, כדי לאפשר לצ'ו להשלים את שלב הפוסט-פרודקשן של החלק הראשון, ולהבין טוב יותר כיצד להמשיך את הסיפור בסרט ההמשך.
העריכה התחדשה בנובמבר 2024, מיד לאחר סיום מסע הקידום של החלק הראשון, ונעשתה באמצעות תוכנת "Avid Media Composer".
ב-3 באוקטובר 2025 אישר צ'ו דרך חשבון האינסטגרם שלו כי עבודת הפוסט-פרודקשן על הסרט הושלמה סופית.
ב-16 בדצמבר 2024, נחשף שמו הרשמי של הסרט: "Wicked: For Good", בהתאמה לשם הנאמבר הלפני אחרון במחזמר הבימתי.
צ'ו הסביר כי שם זה היה תמיד הבחירה הנכונה בעיניו, גם ביחס לשם הסרט הזמני "Wicked Part Two", אשר נשמר לבסוף רק עבור גרסאות בינלאומיות מסוימות.
את הפסקול של הסרט עתידות להפיץ חברות "ריפבליק רקורדס" ו"ורב רקורדס", חברות התקליטים של אריבו וגרנדה, בהתאמה; הפסקול עתיד לצאת לשוק ב-21 בנובמבר 2025. ביולי 2024 פורסם כי ג'ון פאוול ילחין את הפסקול האינסטרומנטלי המקורי עבור שני חלקי העיבוד הקולנועי.
ג'ף אטמג'יאן עדכן את לחניו של ויליאם דייוויד ברון מן המחזמר המקורי, והרחיב את תזמורת הסרט ל-125 נגנים, לעומת 23 בלבד בעיבוד הבימתי.
מנהל המוזיקה המקורי של המחזמר, סטיבן אורמוס, ניצח על ביצוע השירים, בעוד פאוול ניצח על קטעי הפסקול האינסטרומנטליים.
גרג וולס, אורמוס וסטיבן שוורץ משמשים כמפיקים מוזיקליים.
בינואר 2025 חשף גרג וולס כי הוא נמצא בעיצומו של תהליך הקלטת כלי הנגינה החיים, כאשר ההקלטות תוכננו להתבצע בחודשים מאי ויוני 2025 באולפני "AIR" בלונדון, ולאחריהן תהליך המיקס שייערך בחודשים הבאים.
בסוף אותו החודש נהרס אולפן ביתי שבבעלותו של וולס בעקבות שריפת פאליסיידס בשנת 2025, מה שהוביל לעצירת ההפקה.
אלבום הפסקול הפך זמין להזמנה מוקדמת ב-5 ביוני 2025.
השירים "No Place Like Home" ו-"The Girl in the Bubble" נכתבו במיוחד עבור הסרט, כשהראשון נכתב בשיתוף פעולה עם אריבו.
השיר "A Wicked Good Finale", שעובד על בסיס נאמבר הסיום של המחזמר הבימתי, יופיע באלבום הפסקול ולא באלבום השירים.
השיר "Every Day More Wicked" מורחב משורה המופיעה בשיר הפותח של המערכה השנייה במחזמר, וכולל גם אינטרפולציות של שירים מהמערכה הראשונה – בהם "The Wizard and I" ו-"Popular" – אך עם מילים חדשות לחלוטין.
נוסף לכך, תכנים מיניים שהופיעו הן במחזמר והן ברומן המקורי רוככו או צונזרו, במטרה להנגיש את שני הסרטים לקהל צופים רחב יותר ולאפשר להם לקבל סיווג צפייה "PG" ממועצת הסרטים האמריקאית (MPA).
, המגלמת את דמותה של נסרוז ומשתמשת בכיסא גלגלים גם במציאות, חשפה כי קו העלילה של דמותה עבר התאמה במטרה למנוע רמיזות ליכולתנות, ובפרט בכך שנסרוז מקבלת את היכולת לעוף במקום לצעוד על רגליה לאחר שכישופה של אלפבה משפיע על נעלי הכסף שירשה מאימן.
נוסף לזאת, חשף בואן יאנג, המגלם את דמותו של פפאני, כי דמותו – שבגרסה המקורית אינה מופיעה במערכה השנייה של המחזמר ואינה גברית – זוכה בסרט ל"תשלום על מעשיה", כהגדרתו.
השינויים הבולטים מן המחזמר המקורי כוללים את סצנת הפתיחה, המציגה חיות שנאלצות לבנות את דרך הלבנים הצהובות.
בהמשך, במהלך סצנת הנאמבר "No Place Like Home", אלפבה מגלה את דולציבר ואת שאר החיות ומנסה לגייס אותן לצידה; בתחילה נדמה שהן שוקלות להצטרף אליה, אך הן בורחות כשהן מגלות שהיא זו שהעניקה לקופים כנפיים.
היא שרה על רצונה להגן על תושבי עוץ חרף דחייתם ממנה.
לפני סצנת הנאמבר "The Wicked Witch of the East", נוספה סצנה המציגה את בוק ומספר מנצ'קינים המנסים לעזוב את ארץ המנצ'קינים, אך נעצרים בשל צו שהוציאה נסרוז.
הנאמבר "March of the Witch Hunters" מפוצל לשני חלקים שביניהם משובץ הנאמבר החדש, "The Girl in the Bubble", שבו גלינדה מבטאת את מצוקת הבחירה העומדת בפניה.
בסיום הסרט, מוצגת דמותה של גלינדה כשהיא מאפשרת לחיות לשוב ולהיטמע בחברה העוצית, כהמשך לנאומה בפתח הסרט הראשון; החיות ששימשו כעובדים מקבלות את משרותיהן וקולן בחזרה.
נוסף לכך ובניגוד לסיום המחזמר, ספר הגרימרי נפתח בפני גלינדה, רמז לכך שזכתה ליכולות כישוף דומות לשל אלפבה בשל החלטתה, ולפני כתוביות הסיום מופיע שוט אחרון של גלינדה ואלפבה כהרמז לכרזת המחזמר המקורית.
לאחר שהוכרז במקור כסרט אחד, פוצל העיבוד הקולנועי לשני סרטים באפריל 2022. הסרט, חלקו השני של העיבוד, עתיד לעלות לאקרנים ב-21 בנובמבר 2025, לאחר שבמקור התעתד לעלות לאקרנים ב-25 בדצמבר 2025, ולאחר מכן הוקדם שוב מהתאריך 26 בנובמבר 2025, על מנת להימנע מהתנגשות עם הסרטים "זוטרופוליס 2" ו"אווטאר: אש ואפר".
הקרנת הבכורה העולמית של הסרט התקיימה ב-4 בנובמבר 2025 בסאו פאולו, ברזיל, ולאחריה נערכו בכורות נוספות לאורך חודש נובמבר בפריז, לונדון, באולפני יוניברסל שבסינגפור ובניו יורק.
ב-17 בנובמבר 2025, התקיימה גם הקרנת טרום-בכורה למנויי "פריים וידאו", וב-20 בנובמבר 2025, התקיימה הקרנת טרום-בכורה לקהל הרחב, לצד עליית הסרט לאקרנים בישראל וכשבמקביל, הוקרנו בבתי קולנוע נבחרים ברחבי ארצות הברית מרתונים מיוחדים של שני חלקי העיבוד הקולנועי ברצף.
הסרט יופץ באופן נרחב בארצות הברית ב-21 בנובמבר 2025 בהפצת "סרטי יוניברסל", במסכי RealD 3D, IMAX, Dolby Cinema, 4DX, ScreenX ו-D-Box.
הקרנה פרטית של הסרט התקיימה בתיאטרון DGA במנהטן ב-27 באוקטובר 2025, בה נכחו אריאנה גרנדה, ג'ון מ.
צ'ו, בן פלאט, המלחין סטיבן שוורץ וחברי צוות השחקנים הנוכחי של המחזמר בברודוויי.
שתי הקרנות פרטיות נוספות התקיימו בלונדון ב-9 בנובמבר 2025, טרם הבכורה הבריטית: האחת עבור חברי צוות ההפקה של המחזמר בווסט אנד, והשנייה עבור מצביעי באפט"א, כשלאחריה נערכה שיחה עם אנשי צוות ההפקה של הסרט, ובהם הצלמת אליס ברוקס ומעצב ההפקה ניית'ן קראולי.
הקדימון הראשון עבור הסרט הראשון שודר לראשונה במהלך סופרבול LVIII שהתקיים ב-11 בפברואר 2024. בקדימון זה הוצגו גם קטעים קצרים המרחיבים את עלילת המערכה השנייה של המחזמר; ובין היתר הוצגו בו סצנות מחתונתם של גלינדה ופיירו, וממשימתו של הקוסם לשלוח את דורותי וחבריה למסע לרדוף אחר אלפבה.
בפברואר 2025 גילה הבמאי ג'ון מ.
צ'ו כי הקדימון הרשמי הראשון לסרט יופץ לראשונה באביב או בקיץ 2025, לאחר שהחליט לוותר על הקרנתו במהלך משחק הסופרבול LIX עקב קשיים טכניים בעיבודי האפקטים החזותיים.
קדימון באורך שתי דקות הוקרן לראשונה בכנס ה-"CinemaCon" ב-2 באפריל 2025, כשבמעמד השתתפו אריבו, גרנדה, צ'ו ובן פלאט, ובהמשך הופץ לציבור ב-4 ביוני 2025 במסגרת הקרנה חוזרת חד-פעמית של הסרט הראשון בבתי הקולנוע, ולאחר מכן הופץ גם ברשת.
במקביל עודכן אתר האינטרנט של אוניברסיטת שיז, שהוצג לראשונה במסע הקידום של הסרט הקודם: דפי הקמפוס הוחלפו בהקלטת נאומי תעמולה של מאדאם מוריבל נגד אלפבה, לצד פסנוע חדשות הקורא למבקרים לדווח על "פעילות מכשפה חשודה" למוריבל ולקוסם.
דף הכיתה של ד"ר דילמונד עודכן אף הוא – הכתוב על הלוח, שתיאר בעבר את תולדות ארץ עוץ, הוחלף במשפט "על בעלי-חיים להיראות אך לא להישמע" – רמז לגורלו של הדמות בסרט הראשון.
ב-9 ביוני 2025 דיווחו "סרטי יוניברסל" כי הקדימון צבר 113 מיליון צפיות ב-24 השעות הראשונות לפרסומו, ובכך עקף את 75 המיליון שהשיג קדימון הסרט הראשון באותו פרק זמן.
באותו יום שודר בארצות הברית בערוץ "פוקס" פרק של תוכנית "Lego Masters" שעוצב סביב אתגרי בנייה בהשראת שני חלקי העיבוד הקולנועי למחזמר, כחלק מעונתה החמישית של הסדרה.
ב-6 באוגוסט 2025 פורסם סרטון מייקינג-אוף, שכותרתו "First Look", שכלל ראיונות עם צ'ו, אריבו וגרנדה וקטעי צילום מהפקת שני הסרטים, שהתמקדו באבולוציה שעברו הדמויות בזמן שחלף בין שני הסרטים.
קדימון קולנועי סופי הופץ ב-24 בספטמבר 2025.
תוכנית טלוויזיה מוזיקלית בשם "Wicked: One Wonderful Night" עלתה לשידור ברשת "NBC" ב-6 בנובמבר 2025, ובה השתתפו צוות השחקנים ואורחים מיוחדים שביצעו שירים מתוך שני הסרטים בשידור חי מתיאטרון דולבי שבלוס אנג'לס.
מאמצי הקידום הגלובליים של "סרטי יוניברסל" עבור הסרט צומצמו משמעותית ביחס לסרט הראשון, עם תקציב שיווק של 90 מיליון דולר בלבד – בהשוואה ל-150 מיליון דולר שהוקצו לקידום הסרט הקודם.
מכירת הכרטיסים לסרט החלה ב-8 באוקטובר 2025. למחרת הודיעה חברת "" כי הסרט הפך לשובר השיאים של האתר במכירות מוקדמות ליום הראשון לשנת 2025, תוך שהוא עוקף את "קוטל השדים: מבצר האינסוף", "Taylor Swift: The Official Release Party of a Showgirl" ו"סופרמן".
נוסף על כך, הפך הסרט למחזיק בשיא המכירות ליום הראשון לסרט המדורג בדירוג PG, כשהוא עוקף את "לשבור את הקרח 2", "מלך האריות" ואת גרסת ה"שירה בציבור" של "ציידות השדים של הקיי פופ".
הסרט גם נכנס לעשירייה הראשונה של שוברי הקופות במכירות ליום הראשון בתולדות האתר.
לפי תחזיותיו של האתר "Deadline Hollywood", התעתד הסרט להכניס בין 112 ל-115 מיליון דולר בסוף השבוע הראשון לעלייתו לאקרנים, נתון כמעט זהה להכנסות סוף השבוע הראשון של הסרט הקודם – שהסתכמו ב-112.5 מיליון דולר; בעוד שב"וראייטי" העריכו כי הסרט עתיד להכניס 150–180 מיליון דולר בסוף השבוע הראשון לעלייתו לאקרנים.
נכון ל-30 בנובמבר 2025, הכניס הסרט סכום של 270 מיליון דולר בארצות הברית ובקנדה, ו-123 מיליון דולר נוספים בשווקים בינלאומיים אחרים – סכום מצטבר של 393 מיליון דולר ברחבי העולם.
ביום ההקרנה הראשון שלו, גרף הסרט 68.6 מיליון דולר, סכום שכלל גם 30.8 מיליון דולר מהקרנות מוקדמות שנערכו בשבוע שקדם ליציאתו הרשמית: 6.1 מיליון דולר ביום שני, 6.5 מיליון דולר ביום רביעי ו-18.2 מיליון דולר ביום חמישי.
היקף ההכנסות מהקרנות המוקדמות של הסרט היה הגבוה ביותר לשנת 2025, ועקף את ההכנסות של "ארבעת המופלאים: צעדים ראשונים", שעמדו על 24.4 מיליון דולר.
הסרט כיכב בראש טבלאות שוברי הקופות בארצות הברית וברחבי העולם, עם הכנסות פתיחה של 150 מיליון דולר בצפון אמריקה ו-226 מיליון דולר ברחבי העולם – נתון שהפך אותו לפתיחת סוף השבוע המכניסה ביותר לעיבוד קולנועי של מחזמר ברודוויי, ועקף את קודמו.
עוד דורג הסרט כפתיחת סוף השבוע השנייה בגודלה לשנת 2025 (אחרי "מיינקראפט: הסרט" עם 162 מיליון דולר), כפתיחה השנייה בגודלה לסרט של "סרטי יוניברסל" (אחרי "עולם היורה" עם 208.8 מיליון דולר), וכהקרנת הבכורה השנייה בגודלה לשבוע שלפני חג ההודיה (אחרי "משחקי הרעב: התלקחות" עם 158 מיליון דולר).
בנוסף, דורג במקום השלישי בפתיחות הגדולות ביותר לסרטי מחזמר, אחרי גרסאות הלייב-אקשן של "מלך האריות" (191 מיליון דולר) ו"היפה והחיה" (174 מיליון דולר).
הסרט זכה לביקורות חיוביות או מעורבות ברובן מן המבקרים, אם כי לא זכה לשבחים ולמידת ההערכה שלה זכה קודמו.
באתר הביקורות "Rotten Tomatoes", קיבל הסרט את הציון 68% על בסיס 317 ביקורות.
בקונצנזוס של האתר נקבע כי באתר הביקורות "Metacritic", המבסס את מדדיו על ממוצע משוקלל, העניק לסרט את הציון 58 מתוך 100, על בסיס 60 ביקורות – נתון המצביע על "ביקורות מעורבות או ממוצעות".
קהל הצופים שהשתתף בסקר "CinemaScore" העניק לסרט ציון ממוצע של "A" בסולם שבין A+ ל-F, ואילו לפי סקר "PostTrak", 92% מהנשאלים דיווחו על התרשמות חיובית מהסרט, כאשר 82% מהם השיבו כי היו "ממליצים עליו בוודאות".
תגובות המבקרים הראשוניות תיארו את הסרט ככזה המתעלה על קודמו ועל המערכה השנייה של המחזמר הבימתי, עם שבחים נרחבים על בימויו של ג'ון מ.
צ'ו ועל הופעותיהן של סינתיה אריבו ואריאנה גרנדה.
דסטיני ג'קסון מ-"Deadline Hollywood" היללה את הסרט כיצירה "אפית ושוברת-לב המספקת סיום נוגע-ללב לאחת החברויות הדינמיות ביותר בתולדות התרבות הפופולרית".
בביקורת דומה, ציין כריס מרפי מ"ואניטי פייר" לחיוב את "התוספות המלהיבות והחדשניות לעלילה" ואת הופעותיהן "המדהימות ומעוררות היראה" של אריבו וגרנדה.
בנובמבר 2024 הצהירו סטיבן שוורץ וויני הולצמן כי שוחחו על האפשרות להפיק סרטים נוספים שיתקיימו ביקום בו מתרחשים העיבודים הקולנועיים למחזמר, אך הדגישו כי אין מדובר בהכרח בסרטי המשך ישירים.
מרשם הטאבו הפלסטיני הוא מיזם של הרשות הפלסטינית שנועד לבצע רישום בעלויות על הקרקעות בשטחי יהודה ושומרון, במקביל למרשם המקרקעין של המנהל האזרחי הישראלי.
ב־2002 הקימה הרשות הפלסטינית את "רשות הקרקעות הפלסטינית" שהחלה ברישום מקרקעין בשטחי הרשות כולל שטח C.
ב־2016 נערכה רפורמה בתחום והוקמה רשות חדשה בשם "הרשות להסדרת המקרקעין והמים" בראשותו של מוחמד שראכה, והתקבלה החלטה שלטונית להתחיל לטפל בהסדרת בעלויות על קרקעות בשטח C.
הרישום הוא גם על קרקעות שאינן חקלאיות או כאלו שניתן להפשירן לבנייה.
הרשות חוקקה חוק האוסר מכירת קרקעות לישראלי.
החוק הפלסטיני הטיל בתחילה עונש מוות על המוכרים, החל משנת 2005 הוא מומר - ככל עונש מוות ברשות - למאסר עולם עם עבודות פרך.
על פי כתבה של עקיבא ביגמן, לפי הרישום הפלסטיני מחצית משטחו של היישוב שילה וכן חלק מהשטח המוניציפלי של העיר אריאל, הם אדמות בבעלות פרטית פלסטינית.
באוגוסט 2023 הוציאה מועצת הכפר ארטאס שבין בית לחם לאפרת, קול קורא לתושבי האזור להסדיר את הקרקעות שלהם.
בעקבות זאת ביצעו תושבים פלסטינים מהכפר עבודות מדידה בוואדי שליד כפרם.
תמיכת מדינות זרות והבנק העולמי
עבור הרישום קיבלה הרשות הפלסטינית מטורקיה את מרשם הטאבו העות'מאני.
מדינת ישראל לא מכירה ברישומי טאבו של הרשות הפלסטינית בשטחי C.
למשל, בשנת 2019 סירב צה"ל להכיר ברישומי מרשם הטאבו הפלסטיני, "מאחר שלרשות אין סמכות לנהל מרשם מקרקעין בשטחי C, נסחי הטאבו שהנפיקה חסרי כל מעמד ונעדרים תוקף משפטי.".
מרשל קלקסטון היה צייר אנגלי שצייר ז'אנר, ציורי נוף ודיוקן.
קלקסטון נולד בבולטון, לנקשייר, בנו של כומר מרשל קלקסטון ואשתו דיאנה.
מרשל למד אצל ג'ון ג'קסון באקדמיה המלכותית לאמנויות (RA), שם נרשם ב־26 באפריל 1831.
התמונה הראשונה שלו באקדמיה המלכותית הוצגה בשנת 1832, דיוקן של אביו.
בשנים שלאחר מכן הוצגו כ-30 מתמונותיו בתערוכות האקדמיה.
בשנת 1834 הוענקה לו המדליה הראשונה בבית הספר לציור, וקיבל את מדליית הזהב של (RSA) בשנת 1835 על דיוקנו של סר אסטלי קופר.
משנת 1837 עד 1842 עבד באיטליה וחזר ללונדון, וזכה בפרס של 100 ליש"ט עבור "אלפרד הגדול במחנה הדנים".
בשנת 1850 נסע קלקסטון לסידני, אוסטרליה, עם אוסף גדול של תמונות, אך לא הצליח במכירתן.
בעודו בסידני הוא צייר תמונה גדולה, הזמנה מהברונית בורדט-קוטס.
התמונה תוארה כ"תמונה החשובה הראשונה" שצוירה באוסטרליה.
בספטמבר 1854 עזב קלקסטון את סידני לכלכותה, שם מכר כמה מתמונותיו.
הוא חזר לאנגליה בשנת 1858 דרך מצרים, ונפטר בלונדון לאחר מחלה ממושכת ב־28 ביולי 1881.
הוא התחתן ונולדו לו שתי בנות, אדלייד ופלורנס קלקסטון, שתיהן היו אמנים ומיוצגות בתערוכות האקדמיה המלכותית בין 1859 ל־1867.
"הנוף הכללי של הנמל ועיר סידני" נמצא באוסף המלכותי באנגליה, ויש שתי תמונות באוסף דיקינסון ב (AGNSW), סידני.
דיוקנאותיו של הבישוף והדקאן נמצאים ב, אוניברסיטת סידני, ושל הכומר רוברט פורסט מוצג ב, .
ציור גודייבה שלו נמצא ב ויש לו גם יצירות המוצגות בגלריה לאמנות של דרבי ובמוזיאון ויקטוריה ואלברט.
הוא היה ידוע גם בזכות התיאורים שלו בנושאים דתיים מתודיסטים, שהפכו לפופולריים כהדפסים.
מרתה "פטסי" רנדולף הייתה בתו של תומאס ג'פרסון, נשיא ארצות הברית השלישי.
נולדה בשם מרתה ג'פרסון (Martha Jefferson) במונטיצ'לו, בקרבת שארלוטסוויל שבווירג'יניה באמריקה הבריטית, ונקראה על שם מרתה וושינגטון – אשתו של ג'ורג' וושינגטון.
מרתה התחנכה בפילדלפיה שבפנסילבניה ובפריז.
בשל מותה של אמה, מרתה ויילס סקלטון ג'פרסון, והיותו של אביה אלמן, מרתה נחשבה לגברת הראשונה של ארצות הברית בין 4 במרץ 1801 ועד 3 במרץ 1809.
בשנת 1790 מרתה נישאה לתומאס מאן רנדולף הבן, לימים חבר בית הנבחרים של ארצות הברית ומושל וירג'יניה ה-21. לשניים נולדו 12 ילדים:
קרויה על שם אחותה הגדולה שנפטרה.
ג'פרסון גידלה את ילדיה באחוזת מונטיצ'לו, אותה ירשה מאביה בשנת 1826. בשל קשיים כלכליים מכרה את הבית לג'יימס ט.
ג'פרסון נפטרה בביתה באחוזת אדג'היל במחוז אלבמארל שבווירג'יניה.
מרתה ארחריץ' (Martha Argerich; נולדה ב־5 ביוני 1941) היא פסנתרנית יהודיה ארגנטינאית־שווייצרית.
נחשבת לאחת מווירטואוזיות הפסנתר הגדולות של זמננו.
משפחת אביה היא ממוצא קטלאני.
הורי אימה היו יהודים שהיגרו מהאימפריה הרוסית להתיישבות היהודית באנטרה ריוס.
היא החלה לנגן בפסנתר בגיל שלוש.
בגיל חמש עברה אל המורה וינצ'נצו סקאראמוצה, ששם דגש על הליריות והרגש בנגינתה.
בקונצרט הראשון שלה הופיעה בגיל שמונה, בנגינת הקונצ'רטו לפסנתר מס' 20 של מוצרט ברה מינור, והקונצ'רטו הראשון לפסנתר של בטהובן בדו מז'ור.
משפחתה עברה לאירופה בשנת 1955, שם למדה ארחריץ' אצל פרידריך גולדה באוסטריה.
בהמשך למדה אצל ארטורו בנדטי מיכלאנג'לי וסטפן אשכנזי.
בשנת 1957, בגיל שש-עשרה, זכתה בתחרות המוזיקה הבינלאומית בז'נבה ובתחרות המוזיקה הבינלאומית על שם פרוצ'ו בוזוני, בהפרש של שלושה שבועות ביניהן.
בתחרות בוזוני פגשה ארחריץ' את ארטורו בנדטי מיכלאנג'לי, שאליו פנתה לקבלת שיעורים בעת משבר אמנותי אישי, כשהייתה בת עשרים.
ארחריץ' זכתה לפרסום בינלאומי כאשר זכתה בתחרות שופן השביעית בוורשה בשנת 1965 בהיותה בת 24. כעבור שנה הופיעה לראשונה בארצות הברית ב"סדרת גדולי המבצעים" של לינקולן סנטר בניו יורק.
באותה השנה גם הוציאה את תקליטה הראשון, שכלל יצירות משל שופן, ברהמס, ראוול, פרוקופייב וליסט.
ארחריץ' היא בעלת טכניקה מזהירה, שיש המשווים אותה לזו של ולדימיר הורוביץ.
הקלטותיה המוקדמות (שנעשו כשהייתה בת 19), ליצירות כמו הטוקטה של פרוקופייב והרפסודיה ההונגרית של ליסט, נחשבות עד היום לאמות מידה לביצוע יצירות אלה.
מאפיין את נגינתה הצליל הייחודי ועז הרגש שהיא מפיקה מהפסנתר.
מרתה ארחריץ' הזכירה לא פעם בראיונות את תחושת ה"בדידות" שלה על הבמה בנגינת רסיטל.
ואכן מאז שנות השמונים המעיטה בהופעות סולו והתמקדה בנגינת קונצ'רטי ומוזיקה קאמרית ובסונאטות לדואו.
היא נודעת בהקלטות של יצירות מהמאה ה-20 של מלחינים כמו רחמנינוב, מסייאן ופרוקופייב.
ארחריץ' שוקדת לקדם פסנתרנים צעירים בפסטיבל השנתי שלה, ולעיתים קרובות היא יושבת בחבר השופטים של תחרויות פסנתר חשובות.
הפסנתרן הקרואטי איוו פוגורליץ', שהודח בסיבוב השלישי בתחרות שופן של 1980
בוורשה, מצא עצמו באור זרקורי הבימה המוזיקלית כשארחריץ' הצהירה על גאוניותו ופרשה במחאה מחבר השופטים.
היא תמכה במוזיקאים שונים, ביניהם גבריאלה מונטרו, מאוריציו וולינה, סרג'יו טיאמפו, גבריאל בלדוצ'י וכריסטופר פלצונה.
ב־2016 הופיעה בפרומס וביצעה את הקונצ'רטו מס' 1 לפסנתר של ליסט, בניצוחו של דניאל בארנבוים.
בגרדיאן נכתב: "זו הייתה הופעה בלתי נשכחת.
ארחריץ' חגגה את יום הולדתה ה-75 ביוני השנה, אך לא נראה שהעובדה הזו הגיעה לאצבעות שלה.
נגינתה עודנה מסחררת, מדויקת להחריד כפי שהייתה תמיד; היכולת שלה לטוות חוטי מלודיה נותרה ייחודית.
זהו ללא ספק וללא בושה ליסט במלא הדרו, מעט מיושן לעיתים, ופעמים אף וולגרי, אך בקונצ'רטו הזה יותר מכולם, עם בארנבוים והתזמורת שעוקבים אחרי כל תזוזה ושינוי, כל האצה קטנה וכל רגע של הרהור מלא הבעה, זה לחלוטין הולם."
ארחריץ ביקרה בישראל מספר פעמים.
היא השתתפה באחת מתחרויות רובינשטיין כשופטת בשלב הגמר, והופיעה בקונצרט עם הצ'לן מישה מייסקי.
באוגוסט 2017 הופיעה בחגיגות ה-20 לפסטיבל הבינלאומי למוזיקה קאמרית בירושלים בכמה קונצרטים, אחד מהם כלל גם השתתפות של בתה, אנני דיטואה, כקריינית ביצירה "פחות ידועה אך מסקרנת" של פרנץ ליסט.
באוקטובר 2018 הופיעה בישראל בפתיחת עונת הקונצרטים ה-83 של התזמורת הפילהרמונית הישראלית, בניצוח זובין מהטה.
מסע ההופעות כלל 7 קונצרטים.
במרץ 2025 הופיעה שוב בישראל עם התזמורת הפילהרמונית, בניצוחו של להב שני.